Nisserelva

Nisserelva (også kalt Nisseråna) er en elv i Nissedal kommune i Telemark. Den har sitt utspring i innsjøen Nisser, og ved Haugsjåsund renner den sammen med Fyresdalsåna og danner starten på Nidelva. Elva er en del av hovedvannstrengen i Arendalsvassdraget.

Elva er utbygd til kraftproduksjon i kraftverkene Høgefoss, Tjønnefoss og Nisserdam. Det opprinnelige elveløpet veksler mellom tørrlagte og oppdemte partier.

Ved utløpet fra Nisser krysses den av Tveitsund bru. Elven har blitt benyttet til tømmerfløting.

 Referanser 

Kategori:Elver i Nissedal
Kategori:Arendalsvassdraget